གནས་པ་ནི་ཟག་པ་ཟད་པ་ཡོངས་སུ་འདྲིས་པར་བྱེད་པའོ། ། འཇུག་པ་ནི་དྲན་པ་ཉེ་བར་གཞག་པ་སྒོམ་པའོ། ། གནས་པ་ནི་དྲན་པ་མེད་པ་དང་། ཡིད་ལ་བྱེད་པ་མེད་པའོ། ། འཇུག་པ་ནི་ཡང་དག་པར་སྤོང་བ་ལ་རབ་ཏུ་སྦྱོར་བའོ། ། གནས་པ་ནི་དགེ་བ་དང་མི་དགེ་བ་དང་བྲལ་བའོ། ། འཇུག་པ་ནི་རྫུ་འཕྲུལ་གྱི་རྐང་པ་མངོན་པར་སྒྲུབ་པའོ། ། གནས་པ་ནི་ལྷུན་གྱིས་གྲུབ་པས་བྱ་བ་འཇུག་པའོ། ། འཇུག་པ་ནི་དབང་པོ་ལ་མཁས་པའོ། ། གནས་པ་ནི་དབང་པོའི་ཆོས་ལ་སོ་སོར་རྟོག་པའོ། ། འཇུག་པ་ནི་སྟོབས་སྒྲུབ་པའོ། ། གནས་པ་ནི་མི་རྫི་བའི་གནས་སོ། ། འཇུག་པ་ནི་བྱང་ཆུབ་ཀྱི་ཡན་ལག་ཡང་དག་པར་འབྱུང་བའོ། ། གནས་པ་ནི་ཆོས་ལ་རབ་ཏུ་ཤེས་པའི་ཡེ་ཤེས་སོ། ། འཇུག་པ་ནི་ལམ་གྱི་ཚོགས་ཡོངས་སུ་ཚོལ་བའོ། ། གནས་པ་ནི་གང་དུ་ཡང་མི་འགྲོ་བའོ། ། འཇུག་པ་ནི་ཞི་གནས་ཡོངས་སུ་ཚོལ་བའོ། ། གནས་པ་ནི་ཞི་གནས་ཀྱི་སེམས་སོ། ། འཇུག་པ་ནི་ལྷག་མཐོང་གི་ཚོགས་སོ། ། གནས་པ་ནི་ཆོས་ཉིད་རིག་པའོ། ། འཇུག་པ་ནི་རྒྱུ་ཁོང་དུ་ཆུད་པའོ། ། གནས་པ་ནི་རྒྱུ་ཡོངས་སུ་ཤེས་པའོ། ། འཇུག་པ་ནི་གཞན་གྱི་སྒྲ་ཐོས་པའོ། ། གནས་པ་ནི་ཆོས་ལ་ནན་ཏན་བྱེད་པའོ། ། འཇུག་པ་ནི་ཆོས་ཀྱི་སྐུའི་རྒྱན་ཏོ། ། གནས་པ་ནི་ཆོས་ཀྱི་སྐུ་ཉིད་དོ། ། འཇུག་པ་ནི་ངག་གི་རྒྱན་ཏོ། ། གནས་པ་ནི་འཕགས་པའི་མི་སྨྲ་བའོ། ། འཇུག་པ་ནི་རྣམ་པར་ཐར་པའི་སྒོ་གསུམ་ལ་མོས་པའོ། ། གནས་པ་ནི་མི་བྱེད་པའོ། ། འཇུག་པ་ནི་བདུད་བཞི་རྣམ་པར་སྤོང་བའོ། ། གནས་པ་ནི་བག་ཆགས་ཀྱི་ཉོན་མོངས་པ་འདོར་བའོ། ། འཇུག་པ་ནི་ཐབས་མཁས་པའོ། ། གནས་པ་ནི་ཤེས་རབ་ཀྱིས་བལྟའོ། ། འཇུག་པ་ནི་མི་དམིགས་པར་བལྟའོ། ། གནས་པ་ནི་སྒྲོལ་བར་བལྟའོ། ། འཇུག་པ་ནི་བརྡར་བལྟའོ། ། གནས་པ་ནི་དོན་དུ་བལྟའོ། ། འདི་ནི་སེམས་ཀྱི་བརྩོན་འགྲུས་ཞེས་བྱ་སྟེ། གང་བརྩོན་འགྲུས་ལ་རྩོམ་པ་དང་། འབད་པ་དང་། རྟུལ་བ་དེ་ནི་བྱང་ཆུབ་སེམས་དཔའི་བརྩོན་འགྲུས་རྟུལ་བ་མ་ཉམས་པ་ཞེས་བྱའོ། ། དེ་ལྟར་ཤཱ་རིའི་བུ་བརྩོན་འགྲུས་རྟུལ་བ་མ་ཉམས་པའི་བྱང་ཆུབ་སེམས་དཔའ་ནི་ཆོས་ལྔས་མངོན་པར་འཕགས་པ་ཡིན་ཏེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱང་མངོན་པར་རྫོགས་པར་འཚང་རྒྱ་བར་འགྱུར་རོ། །
“Furthermore, Śāriputra, the bodhisatva applies himself with unfaltering courageous vigor. He bases himself on wholesome physical actions, he bases himself on wholesome verbal actions, he bases himself on wholesome mental actions, and with all the physical, verbal, and mental vigor he possesses, he applies himself with body, speech, and mind. It is said that it is better to have mental vigor than physical or verbal vigor. What is mental vigor? It is to be mentally engaged and settled. In what way is he mentally engaged? He makes an effort to attain awakening. In what way is he mentally settled? He does not let the mind of awakening fade. In what way is he mentally engaged? He has great compassion for all sentient beings. In what way is he mentally settled? He accepts selflessness. In what way is he mentally engaged? He attracts sentient beings to him. In what way is he mentally settled? He will help any sentient being.
Jewels, Water, Bodhisattvas